Transfer huquqi «Chelsi»ga tegishli bo‘lgan «Betis» jamoasi yarim himoyachisi Charli Musonda Ispaniya chempionati doirasida «Real»ga qarshi o‘yindan keyin 20 daqiqa davomida madridliklar hujumchisi Krishtianu Ronalduni kutib turdi. U o‘z kumiri bo‘lmish futbolchi bilan suratga tushish hamda futbolkaga imzo qo‘ydirish uchun raqiblar futbolchisini yo‘lakda kutib turgan. Belgiyalik bu 20 yoshli futbolchi madridliklarga qarshi o‘yinni zaxira o‘rindig‘ida o‘tkazgandi.